CELEX: 52021DP0443
Language: sl
Date: 2021-11-11 00:00:00
Title: Sklep Evropskega parlamenta z dne 11. novembra 2021 o zahtevi za odvzem imunitete Fulviu Martusciellu (2021/2049(IMM))

20.5.2022   
            
            
               SL
            
            
               Uradni list Evropske unije
            
            
               C 205/53
            
         
      P9_TA(2021)0443
      Zahteva za odvzem imunitete Fulviu Martusciellu
      Sklep Evropskega parlamenta z dne 11. novembra 2021 o zahtevi za odvzem imunitete Fulviu Martusciellu (2021/2049(IMM))
      (2022/C 205/06)
      
         Evropski parlament,
      
                  —
               
               
                  ob upoštevanju zahteve za odvzem imunitete Fulviu Martusciellu, ki jo je 31. marca 2021 predložila zvezna javna služba za zunanje zadeve Kraljevine Belgije in ki je bila razglašena na plenarnem zasedanju 26. aprila 2021,
               
            
                  —
               
               
                  po zagovoru Fulvia Martusciella v skladu s členom 9(6) Poslovnika,
               
            
                  —
               
               
                  ob upoštevanju členov 8 in 9 Protokola št. 7 o privilegijih in imunitetah Evropske unije ter člena 6(2) Akta o volitvah poslancev Evropskega parlamenta s splošnimi neposrednimi volitvami z dne 20. septembra 1976,
               
            
                  —
               
               
                  ob upoštevanju sodb Sodišča Evropske unije z dne 21. oktobra 2008, 19. marca 2010, 6. septembra 2011, 17. januarja 2013 in 19. decembra 2019 (1),
               
            
                  —
               
               
                  ob upoštevanju člena 5(2), člena 6(1) in člena 9 Poslovnika,
               
            
                  —
               
               
                  ob upoštevanju poročila Odbora za pravne zadeve (A9-0302/2021),
               
            
                  A.
               
               
                  ker je generalni državni tožilec pri pritožbenem sodišču v Bruslju zahteval odvzem imunitete italijanskemu poslancu Evropskega parlamenta Fulviu Martusciellu v zvezi s prekoračitvijo hitrosti, ki je prekršek v skladu s točko a prvega pododstavka drugega odstavka 11. člena kraljevega odloka z dne 1. decembra 1975 o splošnih predpisih o nadzoru cestnega prometa ter o uporabi javnih cest ter tretjega odstavka 29. člena zakona z dne 16. marca 1968 o nadzoru cestnega prometa;
               
            
                  B.
               
               
                  ker je patrulja prometne policije 25. novembra 2020 v okviru kampanje za zmanjšanje hitrosti na avtocesti E411, kjer je omejitev 120 kilometrov na uro, prestregla vozilo, ki je vozilo s hitrostjo 179 kilometrov na uro;
               
            
                  C.
               
               
                  ker je policija ugotovila, da je voznik tega vozila Fulvio Martusciello, ki se je predstavil kot evropski poslanec; ker Fulvio Martusciello v odgovoru na dopis okrožnega državnega tožilca regije Brabant-Wallon z dne 15. decembra 2020, ki mu je poslal kopijo policijskega zapisnika in ga pozval, naj predloži morebitne pripombe, ni izpodbijal ugotovljene prekoračitve hitrosti;
               
            
                  D.
               
               
                  ker Parlamenta ni mogoče enačiti s sodiščem in ker poslanec v zvezi s postopkom za odvzem imunitete ne sme biti obravnavan kot „obtoženec“ (2);
               
            
                  E.
               
               
                  ker se domnevno kaznivo dejanje ne nanaša neposredno ali očitno na opravljanje nalog in dolžnosti evropskega poslanca niti ne predstavlja mnenja ali glasu, ki ga je Fulvio Martusciello izrekel pri opravljanju svojih dolžnosti v smislu člena 8 Protokola št. 7 o privilegijih in imunitetah Evropske unije;
               
            
                  F.
               
               
                  ker člen 9 Protokola št. 7 o privilegijih in imunitetah Evropske Unije določa:
                  „Med zasedanjem Evropskega parlamenta njeni člani uživajo:
                  
                              (a)
                           
                           
                              na ozemlju svoje države imunitete, priznane članom parlamenta te države;
                           
                        
                              (b)
                           
                           
                              na ozemlju vseh drugih držav članic imuniteto pred kakršnim koli priporom in sodnim postopkom.
                           
                        Za člane velja imuniteta tudi medtem, ko potujejo do kraja zasedanja Evropskega parlamenta in nazaj.
                  Kadar je član zaloten pri storitvi kaznivega dejanja, sklicevanje na imuniteto ni mogoče in Evropskemu parlamentu ne preprečuje uresničevanja pravice do odvzema imunitete svojemu članu.“;
               
            
                  G.
               
               
                  ker v tem primeru Parlament ni našel dokaza o tem, da gre za fumus persecutionis, tj. dejstva, ki kažejo, da bi lahko bil namen zadevnega sodnega postopka škodovati politični dejavnosti poslanca in s tem tudi Evropskemu parlamentu;
               
            
         1.   
         
            sklene, da se Fulviu Martusciellu odvzame imuniteta;
         
      
      
         2.   
         
            naroči svojemu predsedniku, naj ta sklep in poročilo pristojnega odbora nemudoma posreduje pristojnemu organu Kraljevine Belgije in Fulviu Martusciellu.
         
      
      
         (1)  Sodba Sodišča z dne 21. oktobra 2008 v združenih zadevah Marra proti De Gregorio in Clemente, C-200/07 in C-201/07, ECLI:EU:C:2008:579; sodba Splošnega sodišča z dne 19. marca 2010 v zadevi Gollnisch proti Parlamentu, T-42/06, ECLI:EU:T:2010:102; sodba Sodišča z dne 6. septembra 2011 v zadevi Patriciello, C-163/10, ECLI:EU:C:2011:543; sodba Splošnega sodišča z dne 17. januarja 2013 v zadevi Gollnisch proti Parlamentu, T-346/11 in T-347/11, ECLI:EU:T:2013:23; Sodba Sodišča z dne 19. decembra 2019 v zadevi Junqueras Vies, C-502/19, ECLI:EU:C:2019:1115.
      
         (2)  Sodba Splošnega sodišča z dne 30. aprila 2019 v zadevi Briois proti Parlamentu, T-214/18, ECLI:EU:T:2019:266.